Miljevački plato
Miljevci su naselje i visoravan površine preko 100 kvadratnih kilometara smještena između rijeka Krke, Čikole te planine Promine, na tek nekoliko kilometara udaljenosti od Drniša.

Područje Miljevaca broji oko 1100 stanovnika a obuhvaća sedam sela: Bogatić, Brištane, Drinovci, Kaočine, Karalić, Ključ, Širitovci, etnički oduvijek naseljenih isključivo hrvatskim  stanovništvom.

Područje sela Miljevaca u srednjem vijeku pripadalo je kninskoj bisku­piji. Vjerski život, čini se, odvijao se oko tvrđave Ključice (Ključ), grada hrvatskih velikaša Nelipića (XIV. st.) iznad rijeke Čikole. Na Krki se dizala druga utvrda Kamičak ispod koje su pronađeni ostaci crkve. Iz Kamička je bio kardinal Juraj Utišinović Martinušević  (1481.-1551.). Na mjestu Crkvina ima starih grobova i ostataka stare crkve, po predaji sv. Ilije. Danas se drevna katolička tradicija štuje u Župnoj crkvi Presv. Imena Isusova, crkvi Sv. Petra i Pavla te na prekrasnom franjevačkom samostanu na Visovcu.

Miljevački plato se kroz povijest pokazao kao nezaobilazno mjesto prilikom realizacije svih najvažnijih odluka u korist hrvatskog naroda. Tako su svojevremeno velike govore na Miljevcima održali hrvatski velikani poput Stjepana Radića, hrvatskih proljećara i Franje Tuđmana.

U novije je vrijeme poznat kao poprište operacije Miljevci tijekom Domovinskog rata, jedne od najznačajnijih ofenzivnih akcija Hrvatske vojske izvedenih 1992. godine. 

Ogroman turistički potencijal Miljevaca leži u još nedovoljno iskorištenim mogućnostima uživanja na prekrasnom otočiću Visovac, netaknutoj prirodi Roškog slapa sa Skelinovim i Kulušićevim mlinicama, otkrivanjem arheoloških lokaliteta ili športskim ribolovom.

Poznate osobe 

 Petar Svačić - posljednji hrvatski kralj 
 Stipe Pletikosa - hrvatski nogometaš
 Tomislav Ivić - hrvatski nogometni trener
 Nikola Pilić - hrvatski teniski trener
 Ante Skelin, hrvatski kantautor

Spomenici i znamenitosti 

 Župna crkva Presv. Imena Isusova
 Crkva Sv. Petra i Pavla 
 Samostan na Visovcu
 Tvrđava Nelipića, hrvatskih srednjevjekovnih velikaša
 Spomenik Petru Svačiću
 Spomenik Franji Tuđmanu
 Spomenik Stjepanu Radiću

Obrazovanje 
Na Miljevačkom platou djeluju dvije osnovne škole, u Kaočinama i Drinovcima sa preuređenom športskom dvoranom.

Sport 
KK Miljevci - košarka
KK Petar Svačić - košarka
KK Miljevci - karate
ŠRD Miljevci- Športsko rekreativno društvo Miljevci

Vanjske veze 
 Zadarski list o naselju Visovac
 Hodočašće u Miljevcima 
 Slobodna dalmacija o akciji Miljevci u Domovinskom ratu

Visoravni
Geografija Hrvatske
Šibensko-kninska županija